[ca] Aquesta recerca té un doble propòsit. Pretén comprendre el posicionament identitari dels directors d'escola mentre afronten aquells incidents professionals que consideren com a crítics (Johnson, 2017; Montecinos et al., 2018), tant a l'inici de la seva trajectòria professional com quan aquesta s'ha consolidat, per aportar, per una banda, evidències empíriques que ens ajudin a comprendre com es desenvolupa la identitat professional i, per l'altra, oferir una proposta formativa que impacti en el desenvolupament de la identitat professional dels directors novells. En aquesta tesi relacionem dos marcs teòrics, el primer, el dels incidents crítics (Everly i Mitchell, 1999; Monereo et al., 2013; Monereo, 2011, 2019; Stevenson, 2006) i, el segon, el de la Teoria del Self Dialògic (Hermans, 2001, 2015, 2018; Meijers i Hermans, 2018). La tesi conté tres estudis amb una aproximació metodològica basada en el disseny longitudinal multimodal de casos (Castelló et al., 2021). El tercer inclou, a més, els episodis de transició identitària com a unitat d'anàlisi. El primer estudi, titulat "Caracteritzación de la identidad profesional de los directores de escuela", caracteritza la identitat professional de quatre directors considerats experts. Els resultats mostren la rellevància de la reflexió conscient i estratègica en l'espai mental del director i apunten que la introducció de veus externes significatives facilita el diàleg mental i la construcció d'un posicionament més ajustat. El segon estudi, titulat "Identity positioning of experienced school principals when facing critical incidents", aprofundeix en els processos de posicionament dels mateixos directors quan afronten a diferents incidents crítics. Els resultats suggereixen que la capacitat de negociació entre les posicions i l'adopció d'una o altra, o fins i tot de creació de noves posicions, en funció de l'incident crític determina l'èxit de la seva resolució. El tercer estudi, titulat "De profesor a director de escuela. Análisis de un proceso de transición identitaria", explica el procés de posicionament identitari d'un director novell durant el seu primer any com a director. En línia amb els dos estudis anteriors, els resultats aporten claus sobre com s'articula el canvi de posicionament identitari en l'inici de la seva trajectòria directiva. Finalment, la tesi inclou una proposta formativa adreçada a directors novells basada en el diàleg que té per finalitat acompanyar els directors en l'inici de la seva trajectòria directiva en el desenvolupament de la seva identitat professional mentre es van posicionant per fer front als desafiaments que caracteritzen la seva esfera d'activitat (Castelló et al., 2015; Engeström i Sannino, 2010).

[en] The present research as a dual objective. It aims to understand the identity positioning of school principals while facing the professional incidents that are considered as critical (Johnson, 2017; Montecinos et al., 2018), both at the beginning of their professional career, as well as when it is consolidated, to provide, on the one hand, empirical evidence to help us understand how the professional identity is developed and, on the other hand, to offer a training proposal that impacts on the development of the professional identity of novice principals. In this thesis, two theoretical frameworks are considered, first, the critical incidents one (Everly & Mitchell, 1999; Monereo et al., 2013; Monereo, 2011, 2019; Stevenson, 2006) and second, the Dialogical Self Theory (Hermans, 2001, 2015, 2018; Meijers & Hermans, 2018). This dissertation includes three studies with a methodological approached based on a multimodal longitudinal multiple-case design (Castelló et al., 2021). In addition, the third article includes the episodes of identity transition as a unit of analysis. The first study, entitled "Characterisation of the professional identity of school principals", characterizes the professional identity of four school principals considered experts. Results show the relevance of the conscious and strategical reflection in the mental space of the principal and indicate that the introduction of external significant voices facilitates the mental dialogue and the construction of a more adjusted positioning. The second study, entitled "Identity positioning of experienced school principals when facing critical incidents", examines the positioning processes of the same principals when facing different critical incidents. Results suggest that the negotiation abilities between the voices and the adoption of one or another, or even the creation of new ones, depending on the critical incident, determine the success of its resolution. The third study, entitled "De profesor a director de escuela. Análisis de un proceso de transición identitaria", explains the identity positioning process of a novice principal during his first year as a principal. In line with the first two studies, results provide key insights regarding how change in his identity positioning is articulated at the beginning of his career as a principal. Finally, the thesis includes a training proposal directed to novice principals based on the dialogue that aims to guide principals at the beginning of their career through the development of their professional identity while they position themselves to face the challenges that characterize their activity sphere (Castelló et al., 2015; Engeström & Sannino, 2010).